钦定古今图书集成/明伦汇编/氏族典/第128卷 > 陈鎏
## 钦定古今图书集成/明伦汇编/氏族典/第128卷 > 陈鎏

按《苏州府志》：“鎏字子兼，吴县人，祚元孙。少有大度，遇
巨蛇起座侧不惊。一夕，盗入室，掣其衣亦弗动。嘉靖
戊戌，成进士，除工部主事，榷木荆州，课不登。尚书知
其廉，不以罪。晋员外郎，升郎中。擢四川佥事，督学政，
迁湖广左参议，分守湖南，转河南副使。至稍后期，御
史论调。数年，用荐起云南副使，领屯政，升右参政，寻”
转按察使右布政。乞休时年六十三。归又七年卒。所
著有《己宽堂集》《便蒙类音原草》。